钦定古今图书集成/方舆汇编/职方典/第1106卷 > 《次漳州邀大将军夜集开元寺二首》
## 钦定古今图书集成/方舆汇编/职方典/第1106卷 > 《次漳州邀大将军夜集开元寺二首》

汪道昆

严城吹角入边声，古寺邀宾坐月明。海藏三秋开法
界，关山五夜照行营。散花座上天香满，说剑樽前斗
气横。但得玉门归有日，便依金埒学《无生》。

又

初地招寻旧酒徒，当筵叱咤尽枭卢。鲸鲵出没潮声
接，龙象经行海色扶。静夜清笳吹塞草，高天白露下
庭梧。肯容兜率旄头见，愿乞将军金仆姑。